Ericu950/Stoicheia-meter-silver huggingface dataset:
καὶ ἥξουσιν ἀλλογενεῖς ποιμαίνοντες τὰ πρόβατά σου , καὶ τὴν ποιμαντικὴν ἐπιστασίαν ἀλλογενέσιν ὑπισχνεῖται ἡ προφητεία ·
καὶ ἀλλόφυλοι ἀροτῆρες καὶ ἀμπελουργοί φησιν ἔσονταί σοι ·
ἀλλότριοι γοῦν καὶ ἀλλογενεῖς ποιμαίνουσι τὰ πρόβατα τοῦ θεοῦ καὶ τὸν ἀμπελῶνα ἢ τὴν ἐκκλησίαν ἀροτῆρες ξένοι τινὲς καὶ ἀλλόφυλοι γεωργοῦσι πάλαι ὄντες εἰδωλολάτραι καὶ ἀπηλλοτριωμένοι τῆς διαθήκης τοῦ θεοῦ καὶ ξένοι τῶν ἐπαγγελιῶν , ἐλπίδα μὴ ἔχοντες καὶ ἄθεοι ἐν τῷ κόσμῳ .
εἶτα τούτοις αὐτοῖς προσφωνεῖ λέγων ·
ὑμεῖς δὲ ἱερεῖς κυρίου κληθήσεσθε , λειτουργοὶ τοῦ θεοῦ ὑμῶν ·
τίνες δὲ ὑμεῖς , ἀλλ ἢ οἱ τῆς ἐκκλησίας ἀροτῆρες καὶ ἀμπελουργοὶ καὶ ποιμένες 0 ;
οἱ δ αὐτοὶ καὶ τὴν ἰσχὺν τῶν ἐθνῶν κατέδονται , ἢ κατὰ τὸν Ἀκύλαν 0 ·
εὐπορίαν ἐθνῶν φάγεσθε ·
οὐδὲν γὰρ τοιοῦτο βρῶμα τοῖς ἱερεῦσι τοῦ θεοῦ καὶ τοῖς τῆς ἐκκλησίας ποιμέσι καὶ ἀμπελουργοῖς καὶ ἀροτῆρσι κατάλληλον ὡς ἡ ἰσχὺς τῶν δι αὐτῶν σῳζομένων ἐθνῶν 0 1 .
νοήσεις δὲ τῶν ἐθνῶν τὴν ἰσχὺν τοὺς καθ ὅλης τῆς οἰκουμένης τοῦ θεοῦ μάρτυρας θεωρῶν καὶ τὴν ἰσχυρὰν καὶ ἀκαταμάχητον ὑπομονὴν τῶν ἐν πᾶσι τοῖς ἔθνεσιν ὑπὲρ ἀληθείας ἀγωνιζομένων , ἀλλὰ καὶ ἐν τῷ πλούτῳ φησὶ θαυμασθήσεσθε .
τὸν δὲ πλοῦτον τῶν ἐθνῶν νοήσεις ἀπὸ τῆς Παύλου μαρτυρίας , δι ἧς Κορινθίοις γράφων ἔλεγεν ·
Εὐχαριστῶ τῷ θεῷ μου διὰ Ἰησοῦ Χριστοῦ , ὅτι ἐν παντὶ ἐπλουτίσθητε ἐν αὐτῷ , ἐν παντὶ λόγῳ καὶ πάσῃ γνώσει , καθὼς τὸ μαρτύριον τοῦ θεοῦ ἐβεβαιώθη ἐν ὑμῖν , ὥστε μὴ ὑστερεῖσθαι ὑμᾶς ἐν μηδενὶ χαρίσματι .
Οἱ αὐτοὶ δὲ οὗτοι ἐκ δευτέρας τὴν γῆν ἐκληρονόμουν καὶ τὴν σύμπασαν γὰρ οἰκουμένην ἐκληρονόμησαν , περὶ ἧς εἴρηται ἐν Ψαλμοῖς ·
αἴτησαι παρ ἐμοί , καὶ δώσω σοι ἔθνη τὴν κληρονομίαν σου καὶ τὴν κατάσχεσίν σου τὰ πέρατα τῆς γῆς .
ταύτην οὖν τὴν τοῦ σωτῆρος κληρονομίαν οἱ τῆς ἐκκλησίας αὐτοῦ προεστῶτες ἐκληρονόμησαν , ἀλλὰ καὶ εὐφροσύνη αἰώνιος ὑπὲρ κεφαλῆς αὐτῶν γέγονε .
καὶ πάντα ταῦτα ἐκ μέρους εἴληφε κατὰ τὸν παρόντα βίον , τῆς δὲ ἐπαγγελίας τὸ πλήρωμα εἰς τὴν ἐλπίδα τοῦ μέλλοντος αἰῶνος ἀνεπέμπετο .
ἔσται δὲ ταῦτά φησιν , ἐπειδήπερ ἐγώ εἰμι κύριος ἀγαπῶν δικαιοσύνην καὶ μισῶν ἁρπάγματα ἐξ ἀδικίας ·
αἱ μὲν γὰρ ἀντικείμεναι δυνάμεις δαίμονες πονηροὶ τὰς ψυχὰς τῶν ἀνθρώπων ἐξηνδραποδίζοντο βιαίως καὶ ἀδίκως τοῦτο πράττοντες .
διὸ ταῦτα μισῶν ἁρπάγματα , δικαιοσύνην δὲ αὐτὸς ἀγαπῶν , οὐκ Ἰουδαίοις μόνον , ἀλλὰ καὶ πᾶσι τοῖς ἔθνεσιν ἐξέχεα τὴν ἐμαυτοῦ χάριν .
καὶ δώσω δέ φησι τὸν μόχθον αὐτῶν δικαίοις ·
τίνων δὲ αὐτῶν ἢ τῶν ἐκ δευτέρου τὴν γῆν κληρονομούντων 0 ;
δικαίοις , ἐν ἀληθείᾳ οἱ λοιποὶ πάντες ἑρμηνευταὶ εἰρήκασιν , ὥστε οὐ διαψευσθήσεται αὐτῶν ὁ μόχθος , ἀλλ ἐν ἀληθείᾳ καὶ αὐτοῖς φυλαχθήσεται .
καὶ διαθήκην δὲ αἰώνιον διαθήσομαι αὐτοῖς , οὐκέτι τὰ Μωσέως πρόσκαιρα παραγγέλματα παραδοὺς αὐτοῖς , τὸ δὲ μυστήριον τῆς καινῆς διαθήκης , ὃ δὴ διαρκὲς ἔσται καὶ αἰώνιον .
ἔτι πρὸς τούτοις εἴρηται ·
καὶ γνωσθήσεται ἐν τοῖς ἔθνεσι τὸ σπέρμα αὐτῶν καὶ τὰ ἔκγονα αὐτῶν ἐν μέσῳ λαῶν ·
πᾶς ὁ ὁρῶν αὐτοὺς ἐπιγνώσεται αὐτούς , ὅτι οὗτοί εἰσι σπέρμα εὐλογημένον ὑπὸ κυρίου .
καὶ τίς οὐκ ἂν ὁμολογήσειεν ἀκριβῶς ἐξ εὐλογίας τοῦ θεοῦ τὸ ἐκκλησιαστικὸν πληθύνεσθαι σπέρμα , ὡς εἰς πᾶσαν τὴν οἰκουμένην αὐτὸ γνωρίζεσθαι ;
σπέρμα δὲ αὐτῶν ἢ τὸν λόγον καὶ τὴν διδασκαλίαν τὴν εὐαγγελικὴν προσήκει νοεῖν ἢ τοὺς γνησίως λόγῳ καὶ βίῳ μαθητευομένους αὐτοῖς ὡς ὄψει δήλους εἶναι , ὡς ἄρα εἶεν σπέρμα εὐλογημένον ὑπὸ τοῦ θεοῦ 0 .
σφόδρα ἀκολούθως μετὰ τὰς προκαταλεχθείσας ἐπαγγελίας , ἃς αὐτὸς ὁ υἱὸς τοῦ θεοῦ πεποίηται κατὰ τὴν πρώτην αὐτοῦ παρουσίαν , προσωποποιεῖ λοιπὸν ὁ λόγος τὴν ἐκκλησίαν τοῦ θεοῦ ὡς ἂν τοσούτων ἀγαθῶν τετυχηκυῖαν καὶ εὐχαριστοῦσαν , ἐφ οἷς πέπονθεν .
ἀπολαβοῦσα τοίνυν ὥσπερ τινὰ οἰκεῖα μέλη τὸ πλήρωμα τῶν σῳζομένων καὶ ὥσπερ τις νύμφη ἐξ ἑνὸς εὐπρεποῦς καὶ ὡραίου συγκειμένη σώματος καὶ τὸν παρὰ τοῦ ἑαυτῆς νυμφίου κόσμον περιβαλλομένη φησίν 0 1 ·
ἀγαλλιάσθω ἡ ψυχή μου ἐπὶ τῷ κυρίῳ .
καὶ τὸ αἴτιον ἐπάγει λέγουσα ·
στήλη δέ τις ἔσται φωτὸς ἀπαστράπτουσα θείου τὸ σῶμα τῆς ἀναστάσεως τὸ λεγόμενον ἱμάτιον σωτηρίου ·
οὐκέτι γὰρ θανάτου σῶμα , οἷον ὁ Παῦλος ἐδήλου λέγων 0 ·
τίς με ῥύσεται ἐκ τοῦ σώματος τοῦ θανάτου τούτου ;
ἔσται κ ἀκεῖνο σωτήριον , σωτηρίου δὲ ἱμάτιον τῇ ψυχῇ περιθήσεται καὶ χιτὼν εὐφροσύνης ·
ἕκαστος γὰρ ταῖς ἑαυτοῦ πράξεσι ταῖς κατὰ δικαιοσύνην αὐτῷ πεπραγμέναις τὸν ἑαυτοῦ κόσμον ἐνδύσεται .
καταντήσασα δὲ εἰς ἄνδρα τέλειον καὶ εἰς μέτρον ἡλικίας τῷ τε ἑαυτῆς νυμφίῳ ἐξομοιωθεῖσα διὰ μὲν τοὺς ἐν αὐτῇ τελείους κατ εἰκόνα τοῦ νυμφίου μεμορφωμένους ἐρεῖ ·
περιέθηκέ μοι ὡς νυμφίῳ μίτραν , διὰ δὲ τοὺς μηδέπω τοιούτους ἐν δευτέρῳ δὲ τάγματι τῶν ἀγαθῶν ἑστῶτας ἐρεῖ 0 ·
καὶ ὡς νύμφην κατεκόσμησέ με κόσμῳ .
ἡ δὲ αὐτὴ νύμφη τις οὖσα τοῦ νυμφίου λόγου καὶ τὰ παρ αὐτοῦ σπέρματα ὑποδεξαμένη καρποὺς ὡραίους καὶ εὐανθεῖς ἀποδίδωσι .
καὶ ὡς γῆν αὔξουσαν τὸ ἄνθος αὐτῆς καὶ ὡς κῆπος τὰ σπέρματα αὐτοῦ ἀνατελεῖ 0 1 .
εἶθ ἑξῆς τούτοις ὡς ἂν μὴ συναρπάζοντες εἰς ἑαυτοὺς ταῦτα Ἰουδαίων παῖδες διαστέλλεται ὁ λόγος φάσκων ·
οὕτως κύριος κύριος ἀνατελεῖ δικαιοσύνην καὶ ἀγαλλίαμα ἐναντίον πάντων τῶν ἐθνῶν .
ταῦτα θεσπίσας ὁ προφήτης κ ἄπειτα διατεθεὶς ἐπὶ τοῖς εἰρημένοις ἀναφωνεῖ λέγων ·
διὰ Σιὼν οὐ σιωπήσομαι καὶ διὰ Ἰερουσαλὴμ οὐκ ἀνήσω , ἢ κατὰ τοὺς λοιποὺς ἑρμηνευτάς 0 ·
καὶ διὰ Ἰερουσαλὴμ οὐκ ἡσυχάσω , ἕως ἐξέλθῃ ὡς φῶς ἡ δικαιοσύνη αὐτῆς , τὸ δὲ σωτήριον αὐτῆς ὡς λαμπὰς καυθήσεται , ἢ κατὰ τὸν Ἀκύλαν 0 ·
καὶ τὸ σωτήριον αὐτῆς ὡς λαμπὰς ἀναφθήσεται 0 .
οὐ δυνήσομαι γάρ φησιν ἠρεμεῖν καὶ τὰς ἡσυχίας ἄγειν , βοᾶν δέ μοι ἀνάγκη νύκτωρ καὶ μεθ ἡμέραν , εὐχαῖς τε καὶ ἱκετηρίαις σχολάζειν 0 .
ἔστ ἂν τούτων αὐτῶν τῶν εἰρημένων ὀφθαλμοῖς ἴδοιμι τὸ ἀποτέλεσμα , ὅπερ ἔσται ἐπὰν ἡ δικαιοσύνη τῆς Ἰερουσαλὴμ καὶ τὸ σωτήριον αὐτῆς φωτὸς δίκην ἐκλάμψῃ ἐπὶ πάντας ἀνθρώπους ·
οὐ γὰρ ἐν αὐτῇ μόνῃ συσχεθήσεται τὸ μέλλον εἰς αὐτὴν ἐκλάμπειν φῶς , ἀλλὰ καὶ τοῖς ἔθνεσιν ἅπασι μεταδώσει τῶν οἰκείων μαρμαρυγῶν .
καὶ ὄψονται ἔθνη τὴν δικαιοσύνην σου καὶ πάντες οἱ βασιλεῖς τῆς γῆς τὴν δόξαν σου 0 .
πάλιν δὲ κ ἀνταῦθα τὸ θεοσεβὲς πολίτευμα τὸ πάλαι συνεστὸς παρὰ Ἰουδαίοις καὶ τὸν χορὸν τῶν παρ αὐτοῖς διαπρεψάντων δικαίων καὶ θεοφιλῶν καὶ προφητῶν ἁπάντων τῶν σωτηρίας ἀξίων Σιὼν καὶ Ἰερουσαλὴμ ὀνομάζει , ὧν τὸ φῶς ὑπὲρ πᾶσαν λαμπάδα πᾶσι τοῖς ἔθνεσιν ἐκλάμψειν ἐπαγγέλλεται , ὡς καὶ πάντας τοὺς βασιλεῖς ὄψεσθαι αὐτῶν τὴν δόξαν ἤτοι τὰς ἐπὶ γῆς βασιλείας τοῦτον δηλῶν τὸν τρόπον .
καὶ καλέσεις τὸ ὄνομα τὸ καινόν , ὃ ὁ κύριος ὀνομάσει αὐτό ·
τὸ γὰρ ἐπώνυμον κυρίου τὴν ἐκκλησίαν αὐτοῦ κοσμεῖ .
Εἶτα καὶ ἔσῃ φησὶ στέφανος κάλλους ἐν χειρὶ κυρίου , ὃν ἀπολήψεται τότε λέγουσα ·
τὸν καλὸν ἀγῶνα ἠγώνισμαι , τὸν δρόμον τετέλεκα , τὴν πίστιν τετήρηκα ·
λοιπὸν ἀπόκειταί μοι ὁ τῆς δικαιοσύνης στέφανος , καὶ διάδημα βασιλείας ἐν χειρὶ θεοῦ σου 0 ·
στέφανος γὰρ ὡς ἀληθῶς Χριστοῦ πάντες οἱ δι αὐτοῦ κατορθοῦντες τυγχάνουσι καὶ διάδημα βασιλείας εἰσὶ τῆς αὐτοῦ οἱ τοῖς ὑπὲρ αὐτοῦ ἐνηθληκότες ἀγῶσιν ἅγιοι μάρτυρες , οὓς τῇ ἑαυτοῦ χειρὶ ὁ πατὴρ ἐκλεξάμενος τῷ υἱῷ περιτίθησι στεφανῶν αὐτὸν καὶ διαδήματι βασιλικῷ τιμῶν τῷ πλήθει τῶν ὑπ αὐτοῦ καὶ δι αὐτοῦ σεσῳσμένων .
τούτων δὲ πληρουμένων οὐκέτι κληθήσεται ἡ τὸ ὄνομα τὸ καινὸν ὑποδεδεγμένη Καταλελειμμένη οὐ δὲ Γῆ ἔρημος , εἰ καὶ πάλαι τοιαύτη τις ἦν , ἀλλὰ νῦν τοσούτων ἀγαθῶν καταξιωθεῖσα Θέλημά φησιν ἐμὸν κληθήσεται , τοῦτ  ἔστι κατὰ τὸ θέλημα τὸ ἐμὸν ὀνομασθήσεται , καὶ ἡ γῆ σου Οἰκουμένη 0 .
ἐν τῷ καινῷ αἰῶνι τῆς Χριστοῦ βασιλείας συστήσεται μόνους ἕξουσα οἰκήτορας τοὺς τῶν ἐπαγγελιῶν τοῦ θεοῦ καταξιωθησομένους , οἳ καὶ ἐν τοσαύτῃ θυμηδίᾳ καὶ εὐφροσύνῃ διάξουσιν ὡς ἐοικέναι νεανίσκῳ ἁγίῳ ἀνδρὶ συνόντι παρθένῳ καθαρᾷ , οὐδαμῶς μὲν αὐτῆς τὴν παρθενίαν σπιλοῦντι , τῇ δὲ ἁγνείᾳ τῇ παρθενικῇ καὶ τῇ καθαρᾷ συνδιατριβῇ καὶ συνοικίᾳ χαίροντι .
καὶ οἱ μὲν υἱοί σου οὕτως εὐφρανθήσονται , αὐτὸς δὲ ὁ κύριος τὴν ἑαυτοῦ νύμφην ἀπολαβών σε τὴν ἁγίαν ἐκκλησίαν ἐκ τελείων μελῶν συνεστῶσαν , ἔκ τε τοῦ προτέρου λαοῦ καὶ ἐκ τοῦ νέου τοῦ ἐξ ἐθνῶν 0 .
οἷα νυμφίος ἐπὶ νύμφῃ εὐφρανθήσεται , καταστήσει τε φύλακας , ἀγγέλους δηλαδὴ θείους καὶ δυνάμεις ἁγίας εἰς τὸ τηρεῖν καὶ φυλάττειν τὰ τείχη καὶ τοὺς περιβόλους τῆς νέας ταύτης Ἰερουσαλήμ , ὅπως ἐν εἰρήνῃ κατάρχων αὐτὸς τὸν σύμπαντα αἰῶνα διάγοι .
οὗτοι δὲ οἱ προλεχθέντες φύλακες διὰ πάσης ἡμέρας καὶ διὰ πάσης νυκτὸς οὐ διαλείψουσί φησιν ὕμνοις καὶ δοξολογίαις τὸν τῶν τοσούτων ἀγαθῶν αἴτιον ἀνυμνοῦντες καὶ εὐχαριστοῦντες αὐτῷ ἐπὶ τῇ τῶν τοσούτων σωτηρίᾳ .
οὐκ ἔστι γὰρ ὑμῖν ὅμοιος , ἐὰν διορθώσῃ καὶ ποιήσῃ Ἰερουσαλὴμ ἀγαυρίαμα ἐπὶ τῆς γῆς , ὁ Σύμμαχος μὴ ἡσυχάσητέ φησι , μη δὲ δῶτε ἡσυχάσαι αὐτῷ , ἕως ἑτοιμάσει καὶ ἕως θῇ τὴν Ἰερουσαλὴμ αἴνεσιν ἐν τῇ γῇ .
τίνι δὲ ταῦτα λέλεκται ἢ τοῖς ἀνωτέρω φήσασι ·
διὰ Σιὼν οὐ σιωπήσομαι καὶ διὰ Ἰερουσαλὴμ οὐκ ἀνήσω , ἕως ἂν ἐξέλθῃ ὡς φῶς ἡ δικαιοσύνη αὐτῆς ;
τοῦ γὰρ προφητικοῦ χοροῦ ταῦτα εἰρηκότος τὸ πνεῦμα τὸ ἅγιον ἐπιθαρσῦνον αὐτοὺς προτρέπει ἐπιμένειν ταῖς ὑπὲρ τῶν εἰρημένων εὐχαῖς ·
μὴ ἡσυχάσητε , μη δὲ δῶτε ἡσυχάσαι , δῆλον δ ὅτι τῷ ταῦτα ἐπαγγελλομένῳ κυρίῳ , ἕως ἑτοιμάσει καὶ ἕως θῇ τὴν Ἰερουσαλὴμ αἴνεσιν ἐν τῇ γῇ 0 .
προστάττει δὲ διὰ τούτων τοῖς ὑπερεύχεσθαι δυναμένοις τοῦ παντὸς λαοῦ μὴ ἀποσιωπᾶν μη δὲ ἡσυχάζειν , ἀλλὰ μη δὲ αὐτῷ ἡσυχίαν διδόναι τῷ θεῷ , βοαῖς δὲ καὶ κραυγαῖς ἀσχέτοις διεγείρειν αὐτόν , ἔστ ἂν ἐπὶ πέρας ἀγάγοι τὰ ἐπηγγελμένα .
τούτων δὲ βοώντων καὶ μὴ συγχωρούντων τῷ κυρίῳ ἀναβάλλεσθαι ὁ ἐπαγγειλάμενος καὶ εἰπών ·
ἔτι λαλοῦντός σου ἐρῶ Ἰδοὺ πάρειμι , ἀποκρίσεως αὐτοὺς καταξιοῖ .
ὤμοσε κύριος κατὰ τῆς δόξης αὐτοῦ καὶ κατὰ τῆς ἰσχύος τοῦ βραχίονος αὐτοῦ Εἰ ἔτι δώσω τὸν σῖτόν σου καὶ τὰ βρώματά σου τοῖς ἐχθροῖς σου , καὶ εἰ ἔτι πίονται υἱοὶ ἀλλότριοι τὸν οἶνόν σου , ἐφ ᾧ ἐμόχθησας .
πάλαι μὲν γὰρ ταῦτα ἐγίνετο , ὁπηνίκα τὸν ἑαυτῶν καρπὸν βρῶμα παρεῖχον τοῖς ἐχθροῖς τοῦ θεοῦ τοιαῦτα πράττοντες καὶ ἐνεργοῦντες ὡς δαιμόνων γίνεσθαι τροφὴν τὰς αὐτῶν πράξεις ·
νυνὶ δὲ τοῖς τοῦ νέου αἰῶνος καταξιωθησομένοις καὶ τῶν ἐπηγγελμένων τευξομένοις ὅρκῳ ὄμνυσιν ὁ κύριος μηκέτι δώσειν ἐχθροῖς τοὺς καρποὺς αὐτῶν , ἀλλ αὐτοὺς αὐτῶν ἀπολαύσειν ·
κατορθοῦντας γὰρ τὸν κατ ἀρετὴν βίον καὶ θεοσεβῶς διάγοντας δίκαιον τῶν οἰκείων ἀπολαύσειν καρπῶν κατὰ τὸ λεγόμενον 0 ·
τοὺς πόνους τῶν καρπῶν σου φάγεσαι , φάγονται δέ φησι καὶ πίονται ἐν ταῖς ἐπαύλεσι ταῖς ἁγίαις μου .
εἶεν δ ἂν αὗται αἱ πολλαὶ μοναὶ αἱ παρὰ τῷ πατρί , καὶ ἐπειδήπερ ἐμνημόνευσεν ἐπαύλεων , ἢ κατὰ τοὺς λοιποὺς ἑρμηνευτὰς αὐλῶν , ἀκολούθως καὶ τοῦ ἱεροῦ μνημονεύει 0 .
πορεύεσθε πορεύεσθε διὰ τῶν πυλῶν μου καὶ ὁδοποιήσατε τῷ λαῷ μου καὶ τοὺς λίθους ἐκ τῆς ὁδοῦ διαρρίψατε .
νοεῖν δὲ ἡμῖν παρέχει διὰ τούτων τὴν ἐπουράνιον τοῦ θεοῦ πόλιν καὶ τὰς αὐτῆς πύλας καὶ τὰς εἴσω τῆς πόλεως αὐλάς ·
ἃ δὴ πάντα κατὰ τὸν ἐπηγγελμένον αἰῶνα ἀναπετασθήσεται τοῖς ἀξίοις καὶ λεχθήσεται ·
πορεύεσθε πορεύεσθε διὰ τῶν πυλῶν μου .
εἶθ ὅπως μηδὲν κώλυμα μη δ ἐμπόδιον μηδέ τις φθόνος μη δὲ βάσκανος μὴ πρόφασίς τε μὴ δαίμων μὴ πνεῦμα πονηρὸν μὴ δύναμις ἀντικειμένη διακωλυέτω τὸν λαὸν τὸν ἐμὸν εἰς τὴν βασιλείαν τῶν οὐρανῶν εἰσιέναι , ταῦτα δὲ πρός τινας ἀγγελικὰς λεχθήσεται δυνάμεις 0 .
ἄρατε σύσσημον εἰς τὰ ἔθνη .
ἰδοὺ γὰρ κύριος ἐποίησεν ἀκουστὸν ἕως ἐσχάτου τῆς γῆς ·
μὴ γὰρ νομιζέτω τις φησὶ περὶ τοῦ Ἰουδαίων λαοῦ ταῦτ εἰρῆσθαι , ἐπειδὴ γὰρ εἰς πάντα τὰ ἔθνη τὸ σημεῖον αἴρεσθαι προστάττει καὶ πάντας τοὺς ἕως ἐσχάτου τῆς γῆς εὐαγγελίζεται τὰ προλεχθέντα .
εἶτα τὴν θυγατέρα Σιὼν σαφῶς τὴν ἐκκλησίαν τὸν σωτῆρα ἑαυτῆς προσδοκᾶν διδάσκει λέγων ·
Εἴπατε τῇ θυγατρὶ Σιών ·
θυγατέρα δὲ Σιὼν ὠνόμασε τὴν νέαν ἐκκλησίαν τοῦ θεοῦ τὴν τὸ καινὸν ὄνομα ἀπειληφυῖαν θυγατέρα οὖσαν τοῦ προτέρου παρὰ Ἰουδαίοις θεοσεβοῦς πολιτεύματος , ᾗ καὶ προσφωνεῖ λέγων ·
ἰδοὺ ὁ σωτήρ σοι παραγέγονεν ἔχων τὸν ἑαυτοῦ μισθόν .
τήρει δ ὅπως αὐτὰ ταῦτα καὶ διὰ τῶν ἔμπροσθεν ἐδηλοῦτο , ἐν οἷς ἐλέγετο ·
ἰδοὺ κύριος μετὰ ἰσχύος ἔρχεται , ἰδοὺ ὁ μισθὸς αὐτοῦ μετ αὐτοῦ καὶ τὸ ἔργον αὐτοῦ ἐναντίον αὐτοῦ , νῦν δέ 0 ·
Εἴπατε τῇ θυγατρὶ Σιών Ἰδοὺ ὁ σωτήρ σοι παραγέγονεν ἔχων μεθ ἑαυτοῦ τὸν μισθὸν αὐτοῦ καὶ τὸ ἔργον αὐτοῦ πρὸ προσώπου αὐτοῦ ·
πάλαι μὲν οὖν κατὰ τὴν πρώτην αὐτοῦ παρουσίαν ὁ αὐτὸς οὗτος ἦν σωτήρ , δι ὧν ἔπραξε καὶ πέπονθεν ὑπὲρ τοῦ τῶν ἀνθρώπων γένους τὴν παρὰ τοῦ θεοῦ σωτηρίαν τοῖς εἰς αὐτὸν πιστεύουσι προξενῶν , παρ ᾧ καὶ Ἰησοῦς ὠνομάσθη κατὰ τὴν τοῦ ἀγγέλου μαρτυρίαν .
τὴν γὰρ δευτέραν ἄφιξιν αὐτοῦ παριστὰς ὁ λόγος κριτὴν αὐτὸν εἰσάγει καὶ μισθαποδότην .
καὶ καλέσει αὐτὸν λαὸν ἅγιον λελυτρωμένον ὑπὸ κυρίου .
καὶ καλέσει αὐτόν , καὶ καλέσουσιν αὐτούς , τοὺς σωθησομένους δηλαδή , παρὰ τοῖς λοιποῖς ἑρμηνευταῖς εἴρηται .
οὗτοι μὲν οὖν κληθήσονται λαὸς ἅγιος λελυτρωμένος ὑπὸ κυρίου , σὺ δὲ ἡ τοῦ θεοῦ πόλις , πρὸς ἣν τὰ τοσαῦτα λέλεκται , κληθήσῃ ἐπιζητουμένη πόλις καὶ οὐκ ἐγκαταλελειμμένη .
ἰερουσαλὴμ καταλελειμμένη καὶ γέγονε καὶ κέκληται , αὕτη δὲ περὶ ἧς ὁ πᾶς λόγος ἐπιζητουμένη φησὶν ἔσται καὶ οὐκ ἐγκαταλελειμμένη 0 ·
ὁ γὰρ ἐλθὼν ζητῆσαι καὶ σῶσαι τὸ ἀπολωλός , οὗτος εὑρὼν αὐτὸ καὶ σώσας οὐκέτ ἀπολέσθαι αὐτὸ συγχωρεῖ .
ὥσπερ τοῖς κατορθώσασιν ἐν θεοσεβείᾳ ὁ σωτὴρ ἐλέγετο ἐληλυθέναι ἔχων τὸν ἑαυτοῦ μισθόν , ὡς ἂν τὰς ἀμοιβὰς ἀποδῷ καὶ τὰ βραβεῖα τῆς ἄνω κλήσεως τοῖς ὑπὲρ εὐσεβείας ἠγωνισμένοις , οὕτω τοῖς ἀσεβέσι καὶ τὴν ἐναντίαν ὁδὸν πορευομένοις ὁ αὐτὸς ἐπίφοβος καὶ τιμωρητικὸς ἥξειν θεσπίζεται , ὅθεν ἀνωτέρω μὲν ἐλέγετο ·
καὶ ὃν τρόπον εὐφρανθήσεται νυμφίος ἐπὶ νύμφῃ , οὕτως εὐφρανθήσεται ἐπὶ σοὶ κύριος .
καὶ τὰ λοιπὰ πάντα ὅσα ὁ λόγος τοῖς κατορθοῦσιν ὑπισχνεῖτο , τὰ δὲ προκείμενα τὴν κατὰ τῶν ἀσεβῶν κρίσιν ὑπογράφει , ἐν ᾗ κρίσει πάντας τοὺς ἐχθροὺς ὑπὸ τοὺς πόδας αὐτοῦ θήσει .
ὃ δὴ καὶ ὁ θεῖος Ἀπόστολος ἐδίδασκε λέγων ·
εἶτα τὸ τέλος , ὅταν καταργήσῃ πᾶσαν ἀρχὴν καὶ πᾶσαν ἐξουσίαν καὶ δύναμιν 0 ·
δεῖ γὰρ αὐτὸν βασιλεύειν ἄχρις οὗ θῇ πάντας τοὺς ἐχθροὺς ὑπὸ τοὺς πόδας αὐτοῦ .
καὶ τούτων τοιγαροῦν τῶν ἀντικειμένων δυνάμεων καὶ τῶν ἀρχῶν καὶ τῶν ἐξουσιῶν τὴν καθαίρεσιν ἡ παροῦσα προφητεία σημαίνει ·
προσωποποιεῖ δὲ ὁ λόγος ἐρωτήσεις τινῶν ὁρώντων τὸν Χριστὸν τοῦ θεοῦ πολεμικῷ σχήματι θεωρούμενον καὶ τὴν περιβολὴν ᾑμαγμένον , οἳ καὶ πρὸς ἀλλήλους φασὶ τὸ ξένον τοῦ σχήματος ἐκπληττόμενοι ·
τίς οὗτος ὁ παραγινόμενος ἐξ Ἐδώμ , ἐρύθημα ἱματίων ἐκ Βοσόρ , οὕτως ὡραῖος ἐν στολῇ αὐτοῦ , βίᾳ μετὰ ἰσχύος 0 ;
τίς οὗτος ἔρχεται ἐξ Ἐδώμ , ἠρυθρωμένος τὸν ἱματισμὸν ἀπὸ Βόσορα , οὕτως εὐπρεπὴς ἐν στολῇ αὐτοῦ , βαίνων πλήθει τῆς ἰσχύος αὐτοῦ ;
ἐπειδὴ γὰρ ἡ Ἐδὼμ καὶ ἡ Βοσὸρ τῆς τῶν ἀλλοφύλων χώρας καὶ ἀεὶ τῶν πολεμίων τοῦ Ἰσραὴλ ἐτύγχανον οὖσαι , εἰκότως διὰ τούτων τῶν ὀνομάτων τὰς ἀντικειμένας δυνάμεις αἰνίττεται , ὧν ἀνῃρημένων καὶ ὡσπερεὶ κατεσφαγμένων τὸν ἱματισμὸν αὐτοῦ φασιν ᾑμάχθαι .
σφόδρα δὲ αὐτὸν ἀλλοῖον ὁρῶντες ἐκ τῆς κατὰ τῶν ἀσεβῶν τιμωρίας οὐ δὲ γνωρίζειν ἐοίκασιν αὐτὸν φαιδρὸν καὶ γαληνὸν καὶ ἥμερον αὐτὸν ἐπιστάμενοι .
διὸ πυνθάνονται λέγοντες ·
τίς οὗτος ὁ παραγενόμενος 0 ;
ὁ δὲ πρὸς αὐτοὺς ἀποκρίνεται λέγων ·
ἐγὼ διαλέγομαι δικαιοσύνην καὶ κρίσιν σωτηρίου , κατὰ δὲ τὸν Σύμμαχον 0 ·
ἐγὼ λαλῶ ἐν δικαιοσύνῃ ὑπερμαχῶ ν εἰς τὸ σῶσαι ·
ὑπερμαχῶν γὰρ τῶν ἀδίκως ὑπὸ τῶν ἀντικειμένων δυνάμεων καταπονουμένων , τοὺς μὲν ὡς ἐχθροὺς μετήρχετο , τοὺς δὲ ἔσῳζεν ἐλευθερῶν τῆς ὑπὸ τῶν ἐχθρῶν δυναστείας .
ἐπὶ ταύτῃ τῇ ἀποκρίσει πυνθάνονται αὐτοῦ δεύτερον λέγοντες ·
διὰ τί ἐρυθρά σου τὰ ἱμάτια καὶ τὰ ἐνδύματά σου ὡς ἀπὸ πατητοῦ ληνοῦ πλήρους καταπεπατημένης 0 ;
διὰ τί πεπύρ ρ ωται τὸ ἔνδυμά σου καὶ τὰ ἱμάτιά σου ὡς πατοῦντος ληνόν 0 ;
καὶ τοῦτο δὲ πόθεν συνέβη γενέσθαι οὐκ ἀναίνεται διδάξαι .
διὸ ἐπιλέγει κατὰ τὸν Σύμμαχον ·
ληνὸν ἐπάτησα μονώτατος , καὶ ἀπὸ τῶν λαῶν οὐκ ἔστιν οὐδεὶς σὺν ἐμοί , καὶ ἐπάτησα αὐτοὺς ἐν θυμῷ μου καὶ συνεπάτησα αὐτοὺς ἐν τῇ ὀργῇ μου , καὶ ἐρραντίσθη τὸ ἐπινίκιον αὐτῶν ἐπὶ τὰ ἱμάτιά μου , καὶ πάντα τὰ ἐνδύματά μου ἐμόλυνα .
ὅρα δὲ ὅπως εἴρηται ληνὸν πεπατηκέναι μονώτατος ·
μόνῳ γὰρ αὐτῷ τὴν κρίσιν δέδωκεν ὁ πατήρ , τὴν δὲ τῶν ἁμαρτημάτων ἔκπραξιν ληνὸν εἴωθε καλεῖν , διὸ ἐν Θρήνοις ὁ Ἰερεμίας φησί ·
ληνὸν ἐπάτησε κύριος παρθένῳ θυγατρὶ Ἰούδα .
ἐπὶ τούτοις ἐγὼ κλαίω .
ὥσπερ δὲ ἡ ἐπὶ τὸ αὐτὸ τῶν ἁμαρτημάτων εὔθυνα καὶ ὁ ἔλεγχος ὁ ἐπ αὐτοῖς , ἥ τε ἔκπραξις καὶ ἡ τιμωρία ληνὸς ὠνόμασται , οὕτω καὶ τῶν ἀγαθῶν καρπῶν τῶν ἐκ τῆς ἀγαθῆς ἀμπέλου τρυγωμένων ληνοὶ θεοφιλεῖς καὶ θεῷ ἀρεσταὶ γίγνονται , ἐφ αἷς καὶ ἐπιλήνιοι ὕμνοι εἴρηνται ἐν τοῖς Ψαλμοῖς .
ἀλλὰ γὰρ τῶν εἰρημένων μόνος αὐτὸς καὶ μηδενὸς αὐτῷ συμπράττοντος τὴν ληνὸν ἐπάτησε καὶ πάντας τοὺς ἐχθροὺς κατὰ τὸν ἐκδικήσεως καιρὸν ἐκποδὼν ἐποιήσατο , καταργῶν πᾶσαν ἀρχὴν καὶ πᾶσαν ἐξουσίαν καὶ δύναμιν ·
δεῖ γὰρ αὐτὸν βασιλεύειν ἄχρις οὗ θῇ πάντας ἐχθροὺς ὑπὸ τοὺς πόδας αὐτοῦ .
οὕτω δ οὖν ὑποτάξας τοὺς ἐχθροὺς καὶ καταθλάσας αὐτῶν τὸ σπέρμα μηδενὸς ἐχθροῦ λοιπὸν ὑφεστῶτος μη δὲ διαβόλου μη δὲ δαίμονος μη δὲ κακίας μη δὲ ἁμαρτίας ἔτ οὔσης τοὺς ὑπ αὐτῷ βασιλευθησομένους ἐν τῷ καινῷ αἰῶνι προσάξει τῷ πατρὶ ὅτε καὶ παραδώσει τὴν βασιλείαν τῷ θεῷ καὶ πατρὶ κατὰ τὸν Ἀπόστολον .
μολύνει δὲ τὰ ἐνδύματα αὐτοῦ ὥσπερ ἐρυθρὰ γενέσθαι αὐτὰ λέγεται ὡς ἐν προσωποποιΐᾳ ἐμφαντικῶς 0 ·
ὥσπερ καὶ τὸ αἷμα τῶν ἐχθρῶν , περὶ οὗ φησι 0 ·
καὶ κατήγαγον τὸ αἷμα αὐτῶν εἰς γῆν ·
οὐ γὰρ δὴ αἰσθητὸν αἷμα νοητέον εἶναι περὶ τὰς ἀντικειμένας δυνάμεις , μὴ ἄρα τροπικῶς ἐκδεκτέον καὶ ταῦτα ;
Εἶτα πάλιν ἡμέρας ἀνταποδόσεως καὶ ἐνιαυτοῦ λυτρώσεως μέμνηται , ὥσπερ καὶ ἀνωτέρω ἐπὶ τῶν χρηστοτέρων ἐλέγετο ·
κηρύξαι ἐνιαυτὸν κυρίου δεκτὸν καὶ ἡμέραν ἀνταποδόσεως τῷ θεῷ ἡμῶν .
ὁ γὰρ νέος αἰὼν ὁ σύμπας ἐνιαυτὸς κυρίου δεκτὸς ὠνόμασται , ὡς ἂν αὐτὸν ἕξων τὸν κύριον φῶς αἰώνιον , ὁ δ αὐτὸς καὶ ἡμέρα ἀνταποδόσεως κέκληται .
ἡμέρα ἀνταποδόσεως ἦλθεν αὐτοῖς , καὶ ἐνιαυτὸς λυτρώσεως πάρεστιν ·
ἐν τ αὐτῷ γὰρ τοὺς μὲν οἰκείους λυτρώσεται , τοῖς δ ἀνταποδώσει κατὰ τὸ εἰρημένον παρὰ Μωσεῖ ·
καὶ ἀνταποδώσει δίκην τοῖς ἐχθροῖς καὶ τοῖς μισοῦσιν ἀνταποδώσει .
καὶ ἐπέβλεψα , καὶ οὐκ ἦν ὁ βοηθῶν ·
καὶ προσενόησα , καὶ οὐθεὶς ἀντελαμβάνετο ·
καὶ ἐρρύσατο αὐτοὺς ὁ βραχίων μου .
νοήσομεν δὲ πῶς ὁ λόγος εἴρηται ἐπιστήσαντες ὡς μόνος αὐτὸς ἐκένωσεν ἑαυτὸν μορφὴν δούλου λαβὼν καὶ ἐταπείνωσεν ἑαυτὸν ὑπήκοος γενόμενος μέχρι θανάτου , θανάτου δὲ σταυροῦ .
ἃ γὰρ οὐδεὶς πώποτε ἀνθρώπων οὐ δὲ ἀγγέλων οὐ δὲ τῶν θείων δυνάμεων ὑπέστη , μόνος αὐτὸς ὑπὲρ τῆς ἡμετέρας ἀνεδέξατο σωτηρίας , διὸ καὶ μόνῳ αὐτῷ ὁ πατὴρ ἐχαρίσατο τὸ ὄνομα τὸ ὑπὲρ πᾶν ὄνομα καὶ τὴν κατὰ πάντων κρίσιν ἐνεχείρισεν .
ὁ δὲ τὴν παρὰ τοῦ πατρὸς λαβὼν ἐξουσίαν τοὺς μὲν ἐρρύετο τοὺς σωτηρίας ἀξίους , τοὺς δὲ πολεμίους καὶ ἐχθροὺς ἐτροποῦτο .
καὶ ὁ θυμός μου ἐπέστη , καὶ κατεπάτησα αὐτοὺς καὶ κατήγαγον τὸ αἷμα αὐτῶν εἰς τὴν γῆν , ἀνθ οὗ οἱ λοιποὶ ἑρμηνευταὶ τὸ νῖκος αὐτῶν ἐκδεδώκασιν ·
ἐπειδὴ γὰρ ἐδόκουν τὸ πρότερον ἀνυπότακτοί τινες εἶναι καὶ μηδενὶ παραχωροῦντες τῆς νίκης , εἰκότως τὴν ἧτταν καὶ τὴν ταπείνωσιν αὐτῶν αἰνιττόμενος φάσκει εἰς γῆν κατενηνοχέναι τὸ νῖκος αὐτῶν .
ἡ μὲν περὶ τῆς δευτέρας τοῦ Χριστοῦ παρουσίας προφητεία περιγέγραπται , ἑτέρας δ ὑποθέσεως κατάρχεται ὁ λόγος , δι ἧς ἐξαγορεύει μὲν τὰς τοῦ θεοῦ εἰς τὸν Ἰουδαίων λαὸν εὐεργεσίας .
ἐκ προσώπου δὲ τοῦ λαοῦ κατηγορίαν αὐτοῦ ποιεῖται παριστὰς διὰ τῆς ἐξομολογήσεως τὴν ἀποβολὴν αὐτῶν καὶ τὴν ἐσχάτην τῆς Ἰερουσαλὴμ ἐρημίαν δικαίᾳ κρίσει τοῦ θεοῦ γεγονέναι .
τὸν ἔλεον κυρίου ἐμνήσθην , καὶ ἐπιφέρει ·
τὰς ἀρετὰς κυρίου ἀναμνήσω , οὐ μὴν ἀλλὰ καὶ τὰς παραδόξους εὐεργεσίας τοῦ ἐλέους αὐτοῦ οὔποτε λήθῃ παραδώσω , μεμνήσομαι δὲ διὰ παντὸς ἐγὼ καὶ τοῦ ἐλέους καὶ τῶν θαυμασίων αὐτοῦ , ὧν πώποτε ἡμῖν παρέσχεν .
εἰ καὶ σκυθρωπὰ μετῆλθεν ἡμᾶς ἐπὶ τέλει καὶ τῇ ὀργῇ τοῦ θεοῦ καὶ τὸ ἔθνος καὶ ἡ πόλις Ἰερουσαλήμ , ὅτε ἐν αὐτῇ νεὼς παρεδόθη ἕως ἐκ βάθρων ἀρθῆναι αὐτά .
ἐν πᾶσιν , οἷς ἀποδίδωσιν ἡμῖν , ὁ Σύμμαχος περὶ πάντων , ὧν εὐηργέτησεν ἡμᾶς εἴρηκε , καὶ πάλιν ἀντὶ τοῦ ·
κύριος κριτὴς ἀγαθὸς τῷ οἴκῳ Ἰσραὴλ καὶ τῶν ἑξῆς , ὁ Σύμμαχος 0 ·
κύριος ἐκ πλήθους ἀγαθωσύνης τῷ οἴκῳ Ἰσραήλ , ὃς εὐηργέτησεν αὐτοὺς κατὰ τοὺς οἰκτιρμοὺς αὐτοῦ 0 .
ταῦτα τοίνυν πάντα φησὶν ἀναμνήσω τὰ πλήθη καταριθμούμενος τῆς ἀγαθωσύνης αὐτοῦ , ἐν οἷς καὶ τοῦτο μέγιστον ἐδωρήσατο χάρισμα καταξιώσας τέκνα ἑαυτοῦ ὀνομάσαι τὸν λαόν , εἰ μὴ ἀθετοῖεν τὴν αὐτοῦ χάριν .
πλὴν λαός μού εἰσιν , υἱοὶ οὐκ ἀσυνθηκοῦντες .
ἀπήλεγχεν δὲ αὐτοὺς κατ ἀρχὰς τῆς προφητείας λέγων ·
υἱοὺς ἐγέννησα καὶ ὕψωσα , αὐτοὶ δέ με ἠθέτησαν .
Αὐτὸς μὲν οὖν προαρξάμενος ἔσπευσεν ἐπὶ τὴν τοῦ λαοῦ αὐτοῦ σωτηρίαν αὐτάγγελος παρὼν καὶ δι ἑαυτοῦ , οὐχὶ δι ἑτέρων διακονούμενος αὐτοῖς τὴν τῶν ἀγαθῶν χορηγίαν .
οὐ πρέσβυς οὐ δὲ ἄγγελος , ἀλλ  αὐτὸς ἔσωσεν αὐτοὺς διὰ τὸ ἀγαπᾶν αὐτοὺς καὶ φείδεσθαι αὐτῶν καὶ τὰ ἑξῆς .
τὰ μὲν οὖν τῆς αὐτοῦ φιλανθρωπίας τοιαῦτα οἱ δὲ οὐκ ἀξίους ἑαυτοὺς τῶν εὐεργεσιῶν παραστήσαντες πειρῶνται ἐχθρὸν αὐτὸν ἑαυτοῖς καταστῆσαι 0 .
αὐτίκα γοῦν ὁ τὰ τοσαῦτα δεδωρημένος αὐτοῖς ἀγαθὰ πολέμιος κατέστη αὐτοῖς ἀνενέγκας τῇ μνήμῃ ὡς νῦν οὐ πρῶτον τοιοῦτοι γεγόνασι , πάντοτε δὲ καὶ ἐκ πρώτης τῆς εἰς αὐτοὺς ἐπισκοπῆς ἀπηνεῖς ἦσαν καὶ ἀνεπαίσθητοι τῶν τοῦ θεοῦ εὐεργεσιῶν .
Αὐτίκα δ οὖν ἐπὶ Μωσέως ὁποῖα μυρίων καταξιωθέντες παραδόξων εὐεργεσιῶν οὐδαμῶς τὸν εὐεργέτην πρὸ ὀφθαλμῶν ἔθεντο οὐ δὲ ἐλογίσαντο παρ ἑαυτοῖς , τίς ἦν καὶ οἷος ὁ τὰ τοσαῦτα αὐτοῖς θαύματα ἐπιδεδειγμένος , ἀλλὰ καὶ ἐμοσχοποίησαν καὶ πάλιν εἰδωλολάτρησαν καὶ μυρία ἕτερα ἠσέβησαν ἐπ αὐτῆς τῆς ἐρήμου μὴ λογισάμενοι τῇ διανοίᾳ , ὅπως αὐτοὺς διὰ τῆς θαλάσσης τῆς ἐρυθρᾶς διήγαγε , Μωσέα οἷα προβάτων ποιμένα ἐπιστήσας αὐτοῖς , ὃν καὶ μέγαν προφήτην καὶ θεράποντα ἑαυτοῦ ἀνέδειξε πληρώσας αὐτὸν τοῦ ἰδίου πνεύματος .
κατίσχυσεν ὕδωρ ἀπὸ προσώπου αὐτοῦ , ὁ Σύμμαχος ὁ ῥήξας ὕδατα ἔμπροσθεν αὐτῶν εἴρηκε , ποιῆσαι αὐτῶν ὄνομα αἰώνιον .
οὕτως οὖν διαρρήξας τὰ τῆς ἐρυθρᾶς θαλάσσης ὕδατα ὡς ἵππον δι ἐρήμου καὶ διὰ ξηρᾶς καὶ ὡς κτήνη διὰ πεδίου παρήγαγεν αὐτούς , ἀλλὰ τούτων οὐδεμίαν μνήμην ποιησάμενοι οἱ ὑπὸ τοῦ λόγου δηλούμενοι ἠπείθησαν καὶ παρώξυναν τὸ πνεῦμα τὸ ἅγιον αὐτοῦ ·
διὸ καὶ ἐστράφη αὐτοῖς εἰς ἔχθραν , καὶ αὐτὸς ἐπολέμησεν αὐτούς .
ὁ πρότερος ὑπέρμαχος αὐτῶν ὀρθῷ λόγῳ καὶ δικαιοσύνῃ τοῦτο κρίνας πλὴν ἐπεὶ φιλάνθρωπος καὶ ἀγαθὸς οἷα θεὸς τὴν φύσιν ἐστίν , οὐκ ἀποναρκητέον ἡμῖν οὐ δ ἀπογνωστέον τὴν ἐξ αὐτοῦ σωτηρίαν 0 ·
ἔξεστι γὰρ ἱκετηρίαις καὶ ἐξομολογήσεσιν ἑαυτοὺς ἐπιδιδόντας ἵλεων αὐτὸν κτήσασθαι .
διὸ κοινῇ πάντες , ἐγώ τε ὁ ταῦτα λέγων προφήτης , καὶ ὑμεῖς οἱ ἐν τῷ λαῷ θεοσεβεῖν προῃρημένοι καθικετεύοντες καὶ λιπαραῖς ταῖς παρακλήσεσιν ἀντιβολοῦντες λέγομεν ·
ἐπίστρεψον ἐκ τοῦ οὐρανοῦ καὶ ἴδε ἐκ τοῦ οἴκου τοῦ ἁγίου σου καὶ δόξης σου .
εἴ γε δεικνύομεν αὐτῷ τὴν ἀπὸ τῶν χειρόνων ἐπὶ τὰ κρείττω μεταβολὴν λέγοντες ·
καὶ ἴδε καὶ τοῦτο δέ , ὦ κύριε , ἀναγκαῖον ὑπομνῆσαι ὡς πολλάκις οὐ δι ἡμᾶς , ἀλλὰ διὰ τὸν σὸν ζῆλον ἐποίησας μεθ ἡμῶν καίτοι ἀναξίων ὄντων καὶ παρέσχου τὰ σαυτοῦ ἐλέη ·
ποῦ τοίνυν ἐστὶν ὁ ζῆλός σου ἐκεῖνος καὶ ἡ ἰσχύς σου καὶ τὸ πλῆθος τοῦ ἐλέους σου ;
ἤδη γὰρ καὶ ἄλλοτε πολλάκις ἁμαρτησάντων ἡμῶν ἠνέσχου καὶ οὐδὲν θαυμαστόν , ἐπειδὴ ἅπαξ κατηξίωσας εἰπεῖν 0 ·
ὁ λαός μου τέκνα καὶ ὁ λαός μου υἱοί εἰσιν .
ὡς οὖν πατὴρ τέκνων καὶ πρότερον ἠνέσχου , καὶ νῦν πάλιν ἀνάσχου ·
οὐ γὰρ Ἀβραὰμ ἦν πατὴρ ἡμῶν , εἰ καὶ διακονεῖσθαι τῇ κατὰ σάρκα ἡμῶν ἔδοξε γενέσει , ἀληθεῖ δὲ λόγῳ σὺ πατὴρ ἡμῶν εἶ ἅτε πατὴρ πάντων πνευμάτων ὑπάρχων καὶ τῶν κατ  εἰκόνα τὴν σὴν πεποιημένων ψυχῶν .
διὸ ῥύσασθαι ἡμᾶς ἀντιβολοῦμεν , ἐπείπερ τὸ ὄνομά σου κοσμεῖ ἡμᾶς .
διὸ χαριζόμενος τῷ σαυτοῦ ὀνόματι , ἵνα μὴ βλασφημεῖται παρὰ τοῖς ἔθνεσι , καταξίωσον ἡμᾶς τοῦ σοῦ ἐλέους .
ταῦτα εἰπὼν ὁ προφήτης ἐξ οἰκείου προσώπου καὶ τῶν ἐν τῷ λαῷ εὐλαβεστέρων καὶ ταῦτα προστίθησιν ἐκ προσώπου τῶν ἐν τῷ λαῷ φιλαιτίων καὶ φιλεγκαλημόνων οὐκ ὀκνούντων πολλάκις καὶ αὐτῷ καταμέμφεσθαι τῷ θεῷ .
διό φασι ·
τί ἐπλάνησας ἡμᾶς , κύριε , ἀπὸ τῆς ὁδοῦ σου , ἐσκλήρυνας τὰς καρδίας ἡμῶν τοῦ μὴ φοβεῖσθαί σε ;
ὡς ἐκ προσώπου τοῦ λαοῦ ταῦτά φησιν ·
ὥσπερ γὰρ ἐσκλήρυνάς ποτε τὴν καρδίαν Φαραώ , οὕτως φησὶ καὶ ἡμᾶς νῦν ἐσκλήρυνας ἀναξίους εἶναι κρίνας τοῦ φόβου σου , ἀλλὰ καὶ ἐπλάνησας ἡμᾶς σὺ αὐτός , ὦ κύριε , τοῦ μὴ γνωρίσαι τὴν ὁδόν σου .
πλὴν ἀλλ εἰ καὶ ἡμεῖς τοιοῦτοι , σὺ γοῦν ὡς θεὸς διὰ τοὺς δούλους σου , εἰκὸς γὰρ εἶναί τινας ἐν τῷ παντὶ πλήθει τοιούτους , ἐπίστρεψον , καὶ ἐπειδὴ κλῆρός σου κατηξιώθημεν ὀνομάζεσθαι , ἱκετεύομεν 0 1 ·
ἐπίστρεψαι διὰ τοὺς δούλους σου καὶ διὰ τὰς φυλὰς τῆς κληρονομίας σου , ἵνα κ ἂν διὰ τοὺς σοὺς δούλους καὶ τὰς φυλὰς τῆς κληρονομίας σου δυνηθῶμεν καὶ ἡμεῖς οἱ ἀνάξιοι μικρᾶς τινος μερίδος τυχεῖν ἐν τῷ ἐπηγγελμένῳ ὑπὸ σοῦ ὄρει ἁγίῳ , οὗ παντελῶς νῦν ἀποπεπτώκαμεν , ἐπειδήπερ οἱ ὑπεναντίοι ἡμῶν κατεπάτησαν τὸ ἁγίασμά σου .
καὶ τοῦτ ἔπραξαν διὰ τὸ σὲ ἀποστραφῆναι ἡμᾶς ·
οὕτω γοῦν καταλειφθέντες ἔρημοι τῆς σῆς ἐπισκοπῆς τοιοῦτοι νῦν ἐσμεν , ὁποῖοι καὶ πρὶν σὲ ἡμῶν ἄρξαι 0 .
ὡς γὰρ ἦν ποτε χρόνος , ὅτε οὔ τε προφήτας οὔ τε ἱερέας οὔ τε βασιλέας οὔ τε τι τῶν σῶν χαρισμάτων εἴχομεν , τὸν αὐτὸν τρόπον καὶ νῦν εἰς ἐκείνην κατέστημεν τὴν ἐρημίαν .
ἦμεν δὲ τοιοῦτοι ἐν Αἰγύπτῳ μακρῷ διατρίψαντες χρόνῳ πρὶν καὶ Μωσέα ἡμῖν ἐπιστῆναι .
τὸ τηνικαῦτα γὰρ οὐ δὲ τὸ ὄνομά σου ἐκόσμει ἡμᾶς οὐ δὲ λαός σου ἐχρηματίζομεν οὐ δὲ μερὶς κληρονομίας σου , καὶ νῦν δὲ ὁμοίως εἰς τὸ αὐτὸ περιέστημεν τέλος .
ταῦτα πάντα ἔοικεν ἀναφέρεσθαι ἐπὶ τὸν καιρὸν τὸν μετὰ τὴν παρουσίαν τοῦ σωτῆρος ἡμῶν , ἐν ᾧ παντελῶς κατελείφθησαν διὰ τὰ κατὰ τοῦ σωτῆρος ἡμῶν τολμηθέντα αὐτοῖς .
νῦν γὰρ ὡς ἀληθῶς τοιοῦτοι γεγόνασιν ὡς τὸ ἀπ ἀρχῆς , ὅτε οὐκ ἦρχεν αὐτῶν ὁ θεός 0 .